-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

ลักษณะการประกอบธุรกิจของบริษัทฯ และบริษัทย่อย

-   บริษัท ทีอาร์ซี คอนสตรัคชั่น จำกัด (มหาชน)

บริษัททีอาร์ซี คอนสตรัคชั่น จำกัด (มหาชน) ประกอบธุรกิจให้บริการงานรับเหมาก่อสร้าง
และออกแบบทางวิศวกรรมงานวางระบบท่อ และอุตสาหกรรมปิโตรเคมีทั้งในและต่างประเทศ
รวมทั้งธุรกิจพัฒนาโครงการและการลงทุนด้านพลังงาน อสังหาริมทรัพย์ โรงไฟฟ้า และปิโตรเคมี
โดยบริษัทฯ เชี่ยวชาญงานวางระบบท่อก๊าซธรรมชาติ บริษัทฯ
มีบริษัทย่อยคือ บริษัท สหการวิศวกร จำกัดเป็นผู้รับเหมาก่อสร้างงานโยธาที่มีประสบการณ์มากกว่า
50 ปี และบริษัทย่อย
2 แห่งที่สาธารณรัฐสุลต่านโอมานคือ TRC Middle East LLC และ TRC Engineering LLC

บริษัทฯ อาจมีการเข้าร่วมงานกับผู้รับเหมารายอื่นทั้งที่เป็นผู้รับเหมาในประเทศ
และ/หรือต่างประเทศ เพื่อเข้าร่วมประกวดราคา รวมทั้งอาจมีการเข้าร่วมจัดตั้งกิจการร่วมค้า
(Joint Venture) หรือคอนซอร์เตียม (Consortium) เพื่อใช้
ในการเข้าร่วมประกวดราคาและบริหารงานโครงการ

ลักษณะงานที่บริษัทฯ ดำเนินการสามารถแบ่งได้เป็น 5 ประเภทหลัก คือ

1.  งานออกแบบทางวิศวกรรม (Engineering) คือ งานที่ลูกค้าจ้างทางบริษัทฯ
    ให้ออกแบบทางวิศวกรรม
    งานนี้เป็นงานที่ต้องใช้ความรู้ทางวิศวกรรมออกแบบการก่อสร้างและติดตั้งที่มีประสิทธิภาพที่สุดให้แก่ลูกค้า

2.  งานจัดซื้อ (Procurement) คือ งานการจัดหาวัสดุก่อสร้างตามที่ลูกค้าต้องการ
    มาเพื่อก่อสร้างและติดตั้งตามแผนดำเนินงานที่วางไว้ บริษัทฯ
    มักได้รับการว่าจ้างให้ดำเนินการงานประเภทนี้พร้อมกับงานก่อสร้าง

3.  งานก่อสร้าง (Construction) คือ
    งานการก่อสร้างและติดตั้งระบบงานวิศวกรรมจริงหลังจากที่ได้มีการออกแบบทางวิศวกรรมและจัดซื้อวัสดุก่อสร้างเรียบร้อยแล้ว

4.  งานบริหารการก่อสร้าง (Construction Management) คือ
    งานควบคุมการก่อสร้างให้เป็นไปตามแผนงานที่
    วางไว้

5.  งานพัฒนาโครงการและการลงทุน (Project Development and Investment) คือ
    การแสวงหาโอกาส
    ในการพัฒนาและลงทุนในโครงการที่มีความสัมพันธ์เกี่ยวเนื่องกับธุรกิจหลักของบริษัทฯ

โดยลูกค้าอาจจ้างให้บริษัทฯ ดำเนินการในงานลักษณะเดียว หรือ หลายลักษณะประกอบกัน
และบริษัทฯ
อาจมีการจ้างหรือดำเนินการรับเหมาช่วงงานบางส่วนของแต่ละโครงการให้กับผู้รับเหมาช่วงที่มีความเชี่ยวชาญในเรื่องนั้น
ๆ เป็นพิเศษ

ปัจจุบัน บริษัทฯ มีหน่วยธุรกิจ 4 หน่วย ดังนี้

1.  ธุรกิจรับเหมาก่อสร้างในงานวางระบบท่อ บริษัทฯ
    ดำเนินธุรกิจรับเหมาก่อสร้างในงานวางระบบท่อ โดยงานหลักของบริษัทฯ คือ
    ธุรกิจรับเหมาการวางท่อส่งก๊าซธรรมชาติให้กับบริษัทในกลุ่มธุรกิจพลังงานและปิโตรเคมี
    โดยในอดีตบริษัทฯจะทำงานในส่วนของระบบท่อจัดจำหน่ายก๊าซธรรมชาติ (Gas
    Distribution Pipeline) เป็นหลัก
    และได้สั่งสมประสบการณ์ร่วมทำงานกับพันธมิตรต่างประเทศในงานวางท่อก๊าซธรรมชาติบนบกข้ามประเทศ
    หรือ ข้ามจังหวัด (Cross-country pipeline) ซึ่งเป็นงานขนาดใหญ่ (ในปี 2548
    บริษัทฯ ได้รับงานวางท่อก๊าซธรรมชาติผ่านทางกิจการร่วมค้า CPP-TRC
    ซึ่งเป็นการร่วมมือระหว่างบริษัทฯ กับบริษัท ไชน่า ปิโตรเลียม ไพพ์ไลน์ บูโร
    สำหรับโครงการท่อก๊าซวังน้อย-แก่งคอยเป็นโครงการแรก) จนกระทั่งปัจจุบัน บริษัทฯ
    สามารถรับงานวางระบบท่อส่งก๊าซขนาดใหญ่ได้ด้วยตัวเอง นอกจากนี้ บริษัทฯ
    ยังมีความเชี่ยวชาญในงานวางระบบท่ออื่น ๆ ด้วย เช่น
    ระบบท่อสำหรับการขนส่งวัตถุดิบทางด้านปิโตรเคมี และระบบท่อน้ำ เป็นต้น

2.  ธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมพลังงานและปิโตรเคมี
    บริษัทฯ
    ประกอบธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมพลังงานและปิโตรเคมี
    โดยบริษัทฯ
    อาจจะทำการก่อสร้างโรงงานอุตสาหกรรมพร้อมกับติดตั้งระบบวิศวกรรมสำหรับโรงงาน
    งานที่บริษัทฯจะรับติดตั้งระบบวิศวกรรมส่วนใหญ่จะเป็นโรงงานอุตสาหกรรมในธุรกิจพลังงานและ
    ปิโตรเคมี ซึ่งบริษัทฯ
    อาจมีการร่วมลงทุนหรือร่วมเสนองานกับพันธมิตรข้ามชาติผู้เป็นเจ้าของเทคโนโลยีในการผลิตผลิตภัณฑ์ตามความประสงค์ของลูกค้าแต่ละราย

3.  ธุรกิจพัฒนาโครงการและการลงทุน เป็นหน่วยธุรกิจที่จัดตั้งขึ้นใหม่ตั้งแต่ปี 2550
    โดยจะมุ่งเน้นการพัฒนาโครงการด้านพลังงาน อสังหาริมทรัพย์ โรงไฟฟ้า
    และโรงงานปิโตรเคมี โครงการที่อยู่ในระหว่างการศึกษาความเป็นไปได้
    และร่วมพัฒนาโครงการ อาทิเช่น โครงการเขื่อนพลังงานไฟฟ้าสตึงนำ ที่ประเทศกัมพูชา
    โครงการลงทุนในสัมปทานขนาดใหญ่ โครงการลงทุนด้านอุตสาหกรรมพลังงานในต่างประเทศ
    เป็นต้น

4.  ธุรกิจต่างประเทศ บริษัทฯ
    มีนโยบายขยายงานออกสู่ต่างประเทศภายใต้ความร่วมมือกับพันธมิตรทั้งในและต่างประเทศ

-   บริษัท สหการวิศวกร จำกัด

บริษัท สหการวิศวกร จำกัด (“สหการวิศวกร”) เดิมชื่อ บริษัท สหวิศวกรรม
ยูไนเต็ดเอ็นจิเนียริ่งส์ จำกัด ก่อตั้งขึ้นในปี 2497 ด้วยทุนจดทะเบียน 500,000 บาท
โดยนายประเทือง คำประกอบ เพื่อประกอบธุรกิจรับเหมาก่อสร้าง
ปัจจุบันสหการวิศวกรประกอบธุรกิจหลัก 4 ประเภท ได้แก่ 1) ธุรกิจก่อสร้างทั่วไป 2)
ธุรกิจก่อสร้างสาธารณูปโภค 3) ธุรกิจก่อสร้างอาคาร และ 4) ธุรกิจก่อสร้างโรงงาน
โดยมีรูปแบบในการก่อสร้าง เช่น ถนน สะพาน อาคารพาณิชย์
อาคารสถาบันการศึกษา และงานก่อสร้างโรงงานอุตสาหกรรม เป็นต้น ซึ่ง สหการวิศวกร
ให้บริการตั้งแต่
งานสถาปัตยกรรมจนถึงการก่อสร้างอาคารจนเสร็จสมบูรณ์

กิจการของสหการวิศวกร เติบโตอย่างต่อเนื่องจนกระทั่งในปี 2540
สหการวิศวกรประสบปัญหาทางการเงินและเข้าสู่แผนฟื้นฟูกิจการในปี 2543 อย่างไรก็ตาม
สหการวิศวกรได้ดำเนินการฟื้นฟูกิจการตามแผนฟื้นฟูกิจการเป็นผลสำเร็จ และ
ศาลล้มละลายกลางได้มีคำสั่งยกเลิกการฟื้นฟูกิจการของสหการวิศวกร เมื่อวันที่ 1 มีนาคม 2547

ในเดือนเมษายน 2550 ผู้ถือหุ้นเดิมของสหการวิศวกรได้ทำรายการแลกหุ้นกับบริษัท ทีอาร์ซี
คอนสตรัคชั่น จำกัด (มหาชน) ทำให้สหการวิศวกรเป็นบริษัทย่อยของทีอาร์ซีตั้งแต่ไตรมาส 2 ของปี
2550 เป็นต้นไป

ในปี 2551 เพื่อการเพิ่มศักยภาพและโอกาสในการเข้าประมูลงาน
สหการวิศวกรเพิ่มทุนจดทะเบียนจาก
160 ล้านบาทเป็น 200 ล้านบาท

ในปี 2554 สหการวิศวกรได้รับงานรับเหมาก่อสร้างขนาดใหญ่
ภายใต้ความร่วมมือในการทำงานกับพันธมิตรจากประเทศจีน คือ
โครงการรับเหมาก่อสร้างโรงงานผลิตเอทานอล กำลังผลิต 400,000 ลิตรต่อวัน มูลค่างาน
2,134 ล้านบาท โดยสหการวิศวกรได้รับงานในส่วนก่อสร้างนอกเหนือจากกระบวนการผลิต
(Plant Outside Battery Limit: OSBL)
ส่วนกระบวนการผลิตและเทคโนโลยีของโครงการ (Plant Inside Battery Limit: ISBL)
รับผิดชอบโดย The Oriental Scientific Instrument Import & Export (Group)
Corp. (“OSIC”) ประเทศจีน

ในปี 2555 สหการวิศวกรได้รับงานที่สำคัญ ดังนี้

1.  โครงการงานก่อสร้าง Civil Works for ABS VI ของบริษัท ไทย เอบีเอส จำกัด
    มูลค่างาน 280 ล้านบาท

2.  งานก่อสร้างสะพานและถนนจากกรมทางหลวงชนบท มูลค่างานรวม 28 ล้านบาท

สหการวิศวกรได้รับการขึ้นทะเบียนและได้รับการจัดลำดับชั้นจากหน่วยงานราชการในระดับ 1
และระดับพิเศษหลายแห่ง อาทิเช่น กรมทางหลวง กรมชลประทาน กรมทางหลวงชนบท
กรุงเทพมหานคร การประปาส่วนภูมิภาค
การท่าเรือแห่งประเทศไทย เป็นต้น
ซึ่งทำให้สหการวิศวกรสามารถเข้าร่วมประมูลที่มีมูลค่าโครงการสูงจากหน่วยงานราชการดังกล่าวได้
นอกจากนั้นแล้ว ในเดือนมกราคม 2552
สหการวิศวกรยังได้รับการรับรองระบบบริหารคุณภาพมาตรฐาน ISO 9001:2008
ซึ่งเป็นการรับรองถึงมาตรฐานในการทำงานที่เทียบเท่าระบบสากล

-   บริษัทย่อยที่สาธารณรัฐสุลต่านโอมาน

-   TRC Middle East LLC จัดตั้งในปี 2552 เป็นบริษัทที่จัดตั้งเฉพาะกิจ
    เพื่อรับงานก่อสร้างโครงการ Construction of Flow Lines Rima Satellites
    Small Fields จาก Petrogas Rima LLC ลักษณะงานเป็น
    การรับเหมาก่อสร้างท่อย่อยเพื่อขนส่งน้ำมันดิบ โดยระยะเวลาตามสัญญาเริ่มแรกคือ 3 ปี
    (พฤษภาคม 2552 – เมษายน 2555) และจากการทำงานที่เป็นที่พอใจของลูกค้า ในปี 2555
    บริษัทฯ ได้รับการต่ออายุสัญญา สำหรับงานเพิ่มเติมอีก 1 ปี + 1 ปี (สิ้นสุดเมษายน 2557)

-   TRC Engineering LLC จัดตั้งในปี 2554
    เพื่อประกอบธุรกิจงานรับเหมาก่อสร้างที่เกี่ยวข้องกับธุรกิจพลังงาน โดยในปี 2554
    ได้รับงานวางท่อน้ำมันดิบจาก PTTEP (Oman) Co., Ltd. ระยะเวลางานสิ้นสุด
    ปี 2555

ประวัติความเป็นมาและพัฒนาการที่สำคัญ

บริษัท ทีอาร์ซี คอนสตรัคชั่น จำกัด (มหาชน) ก่อตั้งขึ้นเมื่อวันที่ 20 พฤศจิกายน 2541
ด้วยทุนจดทะเบียนเริ่มต้น 1 ล้านบาท
เพื่อให้บริการด้านก่อสร้างและติดตั้งระบบวิศวกรรมให้กับบริษัทในอุตสาหกรรมปิโตรเคมี บริษัทฯ
ได้ขยายฐานเงินทุน และการดำเนินธุรกิจอย่างต่อเนื่อง
บริษัทฯเข้าเป็นบริษัทจดทะเบียนในตลาดหลักทรัพย์ เอ็ม เอ ไอ เมื่อวันที่ 22 ธันวาคม 2548
ด้วยการเสนอขายหุ้นสามัญเพิ่มทุนให้กับประชาชนทั่วไป จำนวน 30 ล้านหุ้น ในราคาเสนอขายหุ้นละ
1.70 บาท ทุนจดทะเบียนหลังการเสนอขายหุ้น 150,000,000 บาท บริษัทฯ
มีการพัฒนาการด้านการขยายธุรกิจ และ
ได้รับเหมางานโครงการขนาดใหญ่อย่างต่อเนื่อง ดังนี้

ปี 2548 บริษัทฯ
ได้รับโครงการแรกในหน่วยธุรกิจรับเหมาติดตั้งระบบวิศวกรรมและก่อสร้างโรงงาน
ในอุสาหกรรม ปิโตรเคมี คือ โครงการ WS Recovery Boiler Project มูลค่า 515 ล้านบาท
จากบริษัท ไทยอินเซอร์เนอเรท จำกัด
ซึ่งเป็นโครงการก่อสร้างโรงงานและติดตั้งอุปกรณ์เตาเผาสารละลายด่างที่เกิดจากกระบวนการผลิต
ไซโคลเฮกซาโนนเพื่อการผลิตไอน้ำ และการเข้าร่วมในโครงการท่อก๊าซธรรมชาติวังน้อย-แก่งคอย
จากบริษัท ปตท. จำกัด (มหาชน) มูลค่าโครงการ 2,100 ล้านบาท
ดำเนินโครงการโดยกิจการร่วมค้า CPP-TRC Joint Venture
ภายใต้ความร่วมมือระหว่างบริษัทฯ กับบริษัท ไชน่า ปิโตรเลียม ไพพ์ไลน์ บูโร (China
Petroleum Pipeline Bureau : CPP) เป็นบริษัทย่อยของบริษัท ไชน่า ปิโตรเลียม
คอร์ปอเรชั่น (China National Petroleum Corporation : CNPC)
อันเป็นกลุ่มบริษัทพลังงานที่ใหญ่ที่สุดในประเทศจีน โดยบริษัทฯ รับเหมาช่วงงานต่อจากกิจการร่วมค้า
มูลค่างาน 269.35 ล้านบาท

ปี 2549 บริษัทฯ ได้รับงานวางท่อก๊าซธรรมชาติข้ามจังหวัด หรือ Cross Country Pipeline
คือ โครงการวาง
ท่อก๊าซธรรมชาติที่จังหวัดสงขลา (Songkhla Transmission Pipeline Project)
มูลค่างานรวม 540 ล้านบาท และยังได้รับโครงการก่อสร้างระบบส่งน้ำฝั่งขวา สัญญาที่ 2
โครงการประแสร์ จากบริษัท สหการวิศวกร จำกัด (เจ้าของโครงการคือกรมชลประทาน)
มูลค่างาน 140 ล้านบาท

ปี 2550 บริษัทฯ มีการเพิ่มทุนจำนวน 106,666,615 หุ้น ทำให้ทุนจดทะเบียนของบริษัทฯ
เพิ่มขึ้นจาก 150,000,000 บาทเป็น 256,666,615 บาท
วัตถุประสงค์เพื่อแลกหุ้นเพิ่มทุนใหม่กับหุ้นของบริษัท สหการวิศวกร จำกัด ทำให้สหการวิศวกร
เป็นบริษัทย่อยของบริษัทฯ ตั้งแต่ไตรมาส 2 ปี 2550 เป็นต้นมา จากการผนึกกำลังดังกล่าว
ช่วยเสริมศักยภาพใน
การดำเนินธุรกิจ และการแข่งขันของบริษัทฯ เป็นอย่างมาก และเป็นการขยายขอบเขตของบริษัทฯ
ในการเข้าร่วมประมูลงานและรับงานของหน่วยงานราชการได้เพิ่มขึ้น

หลังจากการได้มาซึ่งบริษัท สหการวิศวกร จำกัด บริษัทฯ ได้จัดตั้งหน่วยธุรกิจใหม่ ภายใต้ชื่อ
“สายงานพัฒนาโครงการและการลงทุน” (Project Development and Investment)
เพื่อการพัฒนาโครงการขนาดใหญ่ ซึ่งเดิมอยู่ภายใต้การศึกษาความเป็นไปได้ของสหการวิศวกร
ซึ่งจะช่วยขยายลักษณะการประกอบธุรกิจ และเป็นการเสริมโอกาส
และศักยภาพในการหารายได้ที่ต่อเนื่องของบริษัทฯ ต่อไปในอนาคต

ภายใต้การทำงานของหน่วยธุรกิจใหม่ บริษัทฯ ได้ร่วมลงทุนในบริษัท ราชเพลิน จำกัด
ร่วมกับพันธมิตรอีก
2 ราย คือ ซีแลน คอร์ปอเรชั่น เอสดีเอ็น บีเอสดี (Zelan Corporation Sdn Bhd)
ที่ประเทศมาเลเซีย และบริษัท มณียา เรียลตี้ จำกัด ในสัดส่วนการลงทุนร้อยละ 35:35:30
ตามลำดับ ทำให้ได้มาซึ่งราชเพลินเป็นบริษัทร่วม
โดยราชเพลินเป็นบริษัทที่ได้รับสิทธิการเช่าที่ดินระยะยาวจากสำนักงานทรัพย์สินส่วนพระมหากษัตริย์
สำหรับที่ดินเนื้อที่ประมาณ 6 ไร่
บนถนนราชดำริ ติดกับโรงแรมแกรนด์ไฮแอทเอราวัณ เพื่อพัฒนาโครงการอสังหาริมทรัพย์ขนาดใหญ่

บริษัทฯ ได้รับโครงการขนาดใหญ่ คือ โครงการส่วนต่อขยายท่อ ของกลุ่มบริษัทในเครือซีเมนต์ไทย
(CCC Interconnecting Pipeline Project) มูลค่างาน 357 ล้านบาท
โครงการก่อสร้างระบบท่อส่งก๊าซธรรมชาติ สำหรับ
กลุ่มโรงงานอุตสาหกรรมที่ตั้งอยู่ในนิคมอุตสาหกรรมนวนคร บางปะอิน ของบริษัท ปตท.
จำหน่ายก๊าซธรรมชาติ จำกัด มูลค่างาน 157 ล้านบาท
และโครงการสร้างศูนย์ไบโอดีเซลบางปะอิน ของบริษัท บางจากไบโอฟูเอล จำกัด มูลค่างาน
757 ล้านบาท (เริ่มก่อสร้างปี 2551)

ปี 2551 บริษัทฯ มีการจัดตั้งบริษัทย่อยในต่างประเทศ 2 แห่ง คือ TRC Investment Limited
ที่สาธารณรัฐ
เมอริเชียส และTRC International Limited ที่ประเทศฮ่องกง ซึ่งถือหุ้นทั้งหมดโดย TRC
Investment Limited
โดย TRC International Limitedได้เข้าไปลงทุนหุ้นเพิ่มทุนของบริษัท ราชเพลิน จำกัด
ทำให้สัดส่วนการลงทุนของบริษัทฯ และTRC International Limited ในบริษัท ราชเพลิน
จำกัด เป็นร้อยละ 0.32 และ 34.68 ตามลำดับ

บริษัทฯ และบริษัทย่อย ได้รับงานรับเหมาก่อสร้างโครงการขนาดใหญ่ 6 โครงการ ดังนี้

1.  โครงการมาลีบูเขาเต่า จากบริษัท เอ็มทะเล จํากัด ซึ่งเป็นบริษัทร่วมทุนระหว่างบริษัท มณียา
    กรุ๊ป จำกัด กับกลุ่ม มาลีนนท์ มูลค่าโครงการโดยรวมประมาณ 2,000 ล้านบาท
    โดยสหการวิศวกรได้รับงานโครงสร้างและงานสถาปัตยกรรม มูลค่างาน 372 ล้านบาท

2.  โครงการ Reformer Complex II Project-H2 Line จากบริษัท ปตท.
    อะโรเมติกส์และการกลั่น จำกัด (มหาชน) มูลค่างาน 219 ล้านบาท

3.  โครงการก่อสร้างระบบท่อย่อยส่งก๊าซไปยังโรงกลั่นบางจาก จากบริษัท ปตท. จำกัด
    (มหาชน) มูลค่างาน 315 ล้านบาท

4.  โครงการติดตั้งระบบ CO2 เพื่อปรับปรุงคุณภาพก๊าซธรรมชาติ จากบริษัท ปตท. จำกัด
    (มหาชน) มูลค่างาน 160 ล้านบาท

5.  โครงการวางท่อส่งก๊าซเข้าสถานีบริการเอ็นจีวี จากบริษัท ปตท. จำกัด (มหาชน) มูลค่างาน
    242 ล้านบาท (รวม 14 สถานี)

6.  โครงการก่อสร้างระบบท่อส่งก๊าซธรรมชาติกลุ่มโรงงานในอุตสาหกรรมบางปะอิน
    ที่จังหวัดพระนครศรีอยุธยา จากบริษัท ปตท. จำหน่ายก๊าซธรรมชาติ จำกัด มูลค่างาน 131
    ล้านบาท

นอกจากงานรับเหมาภายในประเทศไทย บริษัทฯ
เริ่มแสวงหาโอกาสในการขยายงานในต่างประเทศ โดยได้รับงาน Long Term Contract for
Piping and Steel Structural Works   และ Steel Structure Support Flame
for Wind Turbine บนแท่นขุดเจาะน้ำมัน Yadana Complex จาก Total E&P Myanmar
สาธารณรัฐพม่า

บริษัทฯ มีการเพิ่มทุนจดทะเบียนจำนวน 73,333,319 บาท เพื่อการจ่ายหุ้นปันผลให้กับผู้ถือหุ้น
และจำนวน 7,700,000 บาท
เพื่อรองรับโครงการใช้สิทธิของใบสำคัญแสดงสิทธิที่จะซื้อหุ้นสามัญที่เสนอขายให้แก่กรรมการและพนักงานของบริษัทฯ
และบริษัทย่อย (TRC-WA1 ESOP) ที่ได้จัดสรรจริงเมื่อวันที่ 7 สิงหาคม 2552 และเริ่มใช้สิทธิ
ครั้งแรกในวันที่ 30 กันยายน 2553

บริษัทฯ มีทุนจดทะเบียน ณ วันที่ 31 ธันวาคม 2551 จำนวน 337,699,934 บาท
และทุนที่ชำระแล้ว
329,999,589 บาท

ปี 2552 บริษัทฯ ประสบความสำเร็จในการขยายงานในสาธารณรัฐสุลต่านโอมาน
โดยได้รับงานก่อสร้าง
ท่อขนส่งน้ำมัน จากบ่อขุดเจาะน้ำมัน 72 จุด ไปสู่ Rima Refinery Production Center
ชื่อโครงการ Construction of Flow Line Rima Satellites Small Fields จาก
Petrogas Rima LLC มูลค่าโครงการประมาณ 9.96 ล้านโอมานเรียล ระยะเวลาสัญญา 3 ปี
(พฤษภาคม 2552 - เมษายน 2555) ซึ่งดำเนินโครงการโดยบริษัทย่อยชื่อ TRC & Al-Ghalbi
LLC ซึ่ง
TRC International Limited ถือหุ้นร้อยละ 60 ร่วมกับพันธมิตรโอมาน สำหรับงานในประเทศ
บริษัทฯ ได้รับงานรับเหมาก่อสร้างโครงการขนาดใหญ่ 3 โครงการ ดังนี้

1.  โครงการระบบท่อส่งก๊าซเพื่อต่อขยายระบบท่อ หินกอง ระยะที่ 2 จากบริษัท ปตท. จำกัด
    (มหาชน) มูลค่างาน 267 ล้านบาท

2.  EPC and Commissioning of the Revamp Onshore Compressor Station No.1
    Project จากบริษัท ปตท. จำกัด (มหาชน) มูลค่าโครงการ 13.12 ล้านเหรียญยูโร และ
    433.8 ล้านบาท ซึ่งบริษัทฯ ได้ร่วมกับ Siemen Ltd. และ Siemens Pte. Ltd.
    ในลักษณะ Consortium มูลค่างานของบริษัทฯ 252 ล้านบาท

3.  โครงการก่อสร้างอาคารสถานีควบคุมแรงดันและวัดปริมาณก๊าซธรรมชาติ
    นิคมอุตสาหกรรมโรจนะ
    จากบริษัท ปตท. จำหน่ายก๊าซธรรมชาติ จำกัด มูลค่าโครงการ 130 ล้านบาท

ปี 2553 บริษัทฯ และTRC International Limited
บริษัทย่อยที่ประเทศฮ่องกงขายหุ้นที่ถือทั้งหมดในบริษัท
ราชเพลิน จำกัด ให้กับบริษัท มณียา เรียลตี้ จำกัด มูลค่าขายรวม 57 ล้านบาท
ได้รับรู้กำไรจากการจำหน่ายเงินลงทุนในบริษัทร่วมจำนวน 59 ล้านบาท
(รวมรายการกลับรายการค่าเผื่อการด้อยค่าของเงินลงทุนในราชเพลิน 21 ล้านบาท)

บริษัทฯ ได้รับงานขนาดใหญ่จากบริษัทในกลุ่มบริษัท กัลฟ์ เจพี จำกัด
คือโครงการสัญญาก่อสร้างท่อก๊าซธรรมชาติ เพื่อเชื่อมต่อระหว่างท่อก๊าซหลักของบริษัท ปตท. จำกัด
(มหาชน) ไปยังท่อก๊าซของโครงการโรงไฟฟ้าขนาดเล็กของกลุ่มบริษัท กัลฟ์ เจพี จำกัด(Gas
Pipeline Construction Work for Gulf JP’s SPP Projects) จำนวน 7 โครงการ
คิดเป็นมูลค่างาน 831 ล้านบาท และ 4.75 ล้านเหรียญสหรัฐ

เมื่อวันที่ 1 ตุลาคม 2553 บริษัทฯ ได้จดทะเบียนเพิ่มทุนชำระแล้ว
สำหรับหุ้นเพิ่มทุนใหม่ที่เกิดจากการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญ (TRC-WA1)
ครั้งที่ 1 ตามโครงการ Employee Stock Options (“ESOP”) จำนวน 668,500 หุ้น
ทำให้บริษัทฯ มีทุนจดทะเบียน ณ วันที่ 31 ธันวาคม 2553 จำนวน 337,699,934 บาท
และทุนที่ชำระแล้ว 330,668,089 บาท

ปี 2554 บริษัทฯ ได้ดำเนินการโครงการขนาดใหญ่ ดังนี้

1.  โครงการของกลุ่มบริษัท กัลฟ์ เจพี จำกัด
    นอกจากการดำเนินการโครงการสัญญาก่อสร้างท่อก๊าซธรรมชาติ
    เพื่อเชื่อมต่อระหว่างท่อก๊าซหลักของปตท.ไปยังโครงการก่อสร้างโรงไฟฟ้าขนาดเล็ก หรือ
    SPP ต่อเนื่องจากปีก่อนแล้ว ในปีนี้บริษัทฯ
    ได้เริ่มโครงการก่อสร้างวางท่อก๊าซไปยังโครงการก่อสร้างโรงไฟฟ้าขนาดใหญ่ หรือ IPP
    มูลค่างาน 1,185 ล้านบาท และ 16.345 ล้านเหรียญสหรัฐ

2.  โครงการ PTTAR-IRPC Multiproduct Pipeline จากบริษัท ไออาร์พีซี จำกัด
    (มหาชน) มูลค่างาน
    733 ล้านบาท

3.  โครงการ Schedule of Rates Period Contract for Main and Services at
    Various Location จากบริษัท ปตท.จำหน่ายก๊าซธรรมชาติ จำกัด และ บริษัท อมตะ
    คอร์ปอเรชั่น จำกัด (มหาชน) มูลค่างาน 144 ล้านบาท และ 58 ล้านบาท ตามลำดับ

บริษัท สหการวิศวกร จำกัด ได้รับงานรับเหมาก่อสร้างงานขนาดใหญ่ คือ
โครงการรับเหมาก่อสร้างโรงงานผลิตเอทานอล กำลังผลิต 400,000 ลิตรต่อวัน
ในส่วนงานก่อสร้างนอกเหนือจากกระบวนการผลิต (Plant Outside Battery Limit: OSBL)
มูลค่างาน 2,134 ล้านบาท จากบริษัท อุบล ไบโอ เอทานอล จำกัด ซึ่งเป็นบริษัทที่บริษัท
บางจากปิโตรเลียม จำกัด (มหาชน) และบริษัท ไทยออยล์ เอทานอล จำกัดเข้าไปร่วมลงทุน

จากความสำเร็จในการดำเนินงานของ TRC & Al-Ghalbi LLC
บริษัทย่อยในสาธารณรัฐสุลต่านโอมาน ทำให้บริษัทฯ
เล็งเห็นถึงโอกาสในการขยายธุรกิจไปยังต่างประเทศ จึงได้ก่อตั้งบริษัทย่อยอีก 1
แห่งในสาธารณรัฐ
สุลต่านโอมาน ชื่อ TRC Engineering LLC โดย TRC International Limited
ถือหุ้นร้อยละ 70 TRC Engineering LLC ได้รับงานในปี 2554 รวม 3 โครงการ
รวมมูลค่างาน 2.9 ล้านโอมานเรียล หรือประมาณ 232 ล้านบาท ซึ่งหนึ่งในสามโครงการคือ
โครงการของ PTTEP Oman Co., Ltd. ซึ่งเป็นบริษัทย่อยของบริษัท ปตท.
สำรวจและผลิตปิโตรเลียม จำกัด (มหาชน) ที่ดำเนินการในสาธารณรัฐสุลต่านโอมานด้วย

กรรมการ ผู้บริหาร และพนักงานได้ทยอยใช้สิทธิแปลงสภาพใบสำคัญแสดงสิทธิที่จะซื้อหุ้นสามัญ
(TRC-WA1) รายไตรมาส ตามโครงการ ESOP ต่อเนื่องจากปีก่อน
จำนวนหุ้นเพิ่มทุนที่เกิดการใช้สิทธิครั้งที่ 2-5 รวม 2,890,250 หน่วย ทำให้บริษัทฯ
มีทุนจดทะเบียน ณ วันที่ 31 ธันวาคม 2554 จำนวน 337,699,934 บาท และทุนที่ชำระแล้ว
333,558,339 บาท

ปี 2555

-   บริษัทฯ และบริษัทย่อย ได้รับงานโครงการขนาดใหญ่ ดังนี้

1.  บริษัทฯ ได้รับงานโครงการออกแบบ จัดหาและก่อสร้างวางท่อก๊าซธรรมชาติ
    เส้นผ่านศูนย์กลาง 28 นิ้ว ระยะทาง 21 กิโลเมตร สถานีควบคุมก๊าซ
    สถานีควบคุมและวัดปริมาณก๊าซ
    เพื่อจ่ายก๊าซให้แก่โรงงานผลิตไฟฟ้าอุทัยซึ่งเป็นโรงไฟฟ้าขนาดใหญ่ที่นิคมอุตสาหกรรมโรจนะ
    (GUT Gas Pipeline Project) จาก บริษัท กัลฟ์ เจพี ยูที จำกัด คิดเป็นมูลค่างาน
    1,547 ล้านบาท

  2. บริษัท สหการวิศวกร จำกัด ได้รับงานเหมาก่อสร้างโครงการอาคารคอนกรีตเสริมเหล็ก
  โครงสร้างเหล็กและระบบสาธารณูปโภค หรือ Civil works for ABS VI/Green ABS
  Expansion Project จาก บริษัท
  ไทย เอบีเอส จำกัด มูลค่างาน 280 ล้านบาท

  3. TRC Middle East LLC บริษัทย่อยที่สาธารณรัฐโอมานได้รับการต่ออายุสัญญาสำหรับงาน
  Construciton of Flow Line Rima Satelites Small Fields อายุสัญญาเดิม 3 ปี
  ไปอีก 1 ปี + 1 ปี คิดเป็นมูลค่างาน
  ส่วนต่อสัญญา 2 ปี รวมประมาณ 4.8 ล้านโอมานเรียล

-   ที่ประชุมสามัญผู้ถือหุ้นประจำปี 2555 ที่จัดในเดือนเมษายน 2555
    ได้มีมติอนุมัติการเพิ่มทุนจดทะเบียนของบริษัทฯ แบบมอบอำนาจทั่วไป จากเดิมจำนวน
    337,699,934 บาท เป็นทุนจดทะเบียนใหม่จำนวน 471,502,434 บาท
    โดยการออกหุ้นสามัญใหม่จำนวน 133,802,500 หุ้น มูลค่าที่ตราไว้หุ้นละ 1 บาท
    โดยมอบหมายให้คณะกรรมการมีอำนาจพิจารณากำหนดวัตถุประสงค์ในการออกและเสนอขายหุ้นสามัญเพิ่มทุนรายละเอียดและเงื่อนไขอื่นๆ
    ที่เกี่ยวข้องกับการออกและเสนอขายหุ้นสามัญเพิ่มทุน
    ลงนามในเอกสารและสัญญาต่าง ๆ ที่เกี่ยวข้อง รวมทั้งดำเนินการต่าง ๆ
    อันจำเป็นและสมควร
    ที่เกี่ยวเนื่องกับการออกและเสนอขายหุ้นสามัญเพิ่มทุนในครั้งนี้
    โดยรวมถึงการนำหุ้นสามัญเพิ่มทุน
    เข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย

-   เมื่อวันที่ 30 กรกฎาคม 2555 เป็นวันสิ้นสุดโครงการ ESOP Warrants หรือ TRC-WA1
    ของบริษัทฯ
    ที่ทยอยใช้สิทธิทุกวันที่ 30 ของทุกสิ้นไตรมาส เริ่มตั้งแต่วันที่ 30 กันยายน 2553
    รวมการใช้สิทธิทั้งหมด
    9 ครั้ง สรุปมีผู้ใช้สิทธิแปลงสภาพทั้งโครงการทั้งหมด 6,586,000 หน่วย
    เกิดหุ้นสามัญเพิ่มทุนจากการใช้สิทธิแปลงสภาพ ESOP Warrants ทั้งหมด 6,586,000 หุ้น
    ทำให้บริษัทฯ มีทุนจดทะเบียน ณ วันที่
    31 ธันวาคม 2555 จำนวน 471,502,434 บาท และทุนที่ชำระแล้ว 336,585,589 บาท

-   TRC & Al-Ghalbi LLC บริษัทย่อยที่สาธารณรัฐสุลต่านโอมาน ซึ่ง TRC International
    Limited ถือหุ้นร้อยละ 60 (TRC International Limited ถือหุ้นโดยบริษัทฯ
    ร้อยละ 100) ได้เปลี่ยนชื่อเป็น “TRC Middle East LLC” โดยมีผลตั้งแต่วันที่ 17
    ธันวาคม 2555 เป็นต้นไป

โครงสร้างการถือหุ้นของกลุ่มบริษัท

[]

ผู้ถือหุ้นอื่นของบริษัทย่อยที่สาธารณรัฐสุลต่านโอมาน

1.  TRC Middle East LLC : ผู้ถือหุ้นอื่น คือ Mr. Ahmed Mohamed Al Mahrouqi และ
    Rock Engineering Services LLC ถือหุ้นสัดส่วนร้อยละ 30 และ 10 ตามลำดับ

2.  TRC Engineering LLC ผู้ถือหุ้นอื่น คือ Rock Engineering Services LLC
    ถือหุ้นสัดส่วนร้อยละ 30

โครงสร้างรายได้

[TABLE]